सांकेतिक तस्वीर

ये एनकाउंटर उसी जगह हुआ, जहां अभियुक्तों ने रेप के बाद पीड़िता को ज़िंदा जलाया था. 

इन चारों अभियुक्तों को बुधवार को ही पुलिस हिरासत में सौंपा गया था. अभियुक्तों के एनकाउंटर की चर्चा पूरे देश में हो रही है.

सोशल मीडिया पर ज़्यादातर लोग अभियुक्तों के एनकाउंटर पर खुशी ज़ाहिर कर रहे हैं. 

हालांकि कुछ लोग ऐसे भी हैं, जो एनकाउंटर पर सवाल उठा रहे हैं. 

समाप्त

आगे पढ़िए, हैदराबाद रेप के अभियुक्तों के एनकाउंटर पर आम लोग क्या बोले?

सोशल मीडिया पर किसने क्या कहा?

आदित्य मेनन ने ट्वीट किया, ''क्या आसाराम, नित्यानंद और गुरप्रीत राम रहीम को भी एनकाउंटर में मारा जाएगा?''

कुमार विश्वास ने हैदराबाद पुलिस को शुक्रिया अदा करते हुए लिखा, ''इस घटना पर नागरिकों के बीच खुशी न्यायिक व्यवस्था और राजनैतिक संकल्प शक्ति को लेकर गहरे अविश्वास की भी दुखद सूचना है. हमें इस सिस्टम के आमूल-चूल कायाकल्प के बारे में सोचना होगा.''

ये एनकाउंटर जिस जगह हुआ, उस फ्लाईओवर से एक लड़कियों से भरी आम बस भी निकली. बस में बैठी लड़कियों ने फ्लाई ओवर पर खड़ी पुलिस की प्रशंसा की.

जसराज ने लिखा, ''हैदराबाद प... अधिकतम 4000 वर्णों के लिए लेख जारी रखें:
ुलिस को बधाई. ऐसा ही कुछ बड़ी मछलियों के साथ होना चाहिए.''

संजुक्ता बसु ने लिखा, ''हम क्या बन गए हैं. इस  बात के क्या सबूत हैं कि मारे गए लोग ही दोषी हैं. क्या ऐसे सबूत हैं जो ये साबित कर सकें. मारे गए लोगों के पास शायद वकील भी नहीं थे. ऐसे लोग एनकाउंटर में मारे गए और हम जश्न मना रहे हैं.''

इस पर अरुण बोथरा ने जवाब दिया, ''कानून व्यवस्था पर आपका यकीन इतना कमज़ोर है कि आपने पुलिस को हत्या का दोषी मान लिया है. बिना किसी सबूत, जांच और ट्रायल के. आपकी मानें तो अपराधियों को कोर्ट से इंसाफ़ मिले और पुलिस अधिकारियों को बिना जांच के फांसी दे दी जाए?''

रमेश श्रीवत्स ने लिखा, ''शायद हैदराबाद पुलिस ने क्राइम सीन को री-क्रिएट किया होगा लेकिन ऐसा करते हुए एनकाउंटर करके हैदराबाद पुलिस ने एक नया क्राइम सीन क्रिएट कर दिया है.''

राहुल राज लिखते हैं, ''ये हमारे कानूनी सिस्टम की नाकामी है कि नागरिक मॉब लिंचिंग और नाटकीय एनकाउंटर पर खुशी ज़ाहिर कर रहे हैं.''

आकाश त्रिपाठी ने लिखा, ''न्याय पुलिस ने नहीं बंदूक ने किया है. हाथ में बंदूक आपको जज बना सकती है. सावधान रहें. कोई नेता या पुलिस वाला रेप करे तो हैदराबाद पुलिस के पास भेजें.''

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)